Φράουλα και σοκολάτα

Το Φράουλα και σοκολάτα (πρωτότυπος τίτλος: Fresa y chocolate) είναι ταινία διεθνούς συμπαραγωγής του 1993, σε σκηνοθεσία των Κουβανών κινηματογραφιστών Τομάς Γκουτιέρες Αλέα και Χουάν Κάρλος Ταμπίο, βασισμένη στο διήγημα Ο λύκος, το δάσος και ο νέος άνθρωπος. Ο Σενέλ Πας, που είχε γράψει το διήγημα το 1990, έγραψε επίσης το σενάριο της ταινίας. Ήταν η πρώτη κουβανική ταινία που προτάθηκε για Όσκαρ. Επίσης, κέρδισε την Αργυρή Άρκτο - Μέγα Βραβείο της Κριτικής Επιτροπής στο φεστιβάλ του Βερολίνου, καθώς και το Βραβείο Γκόγια Καλύτερης Ιβηροαμερικανικής Ταινίας. 

Πλοκή
Η ιστορία διαδραματίζεται στην Αβάνα το 1979. Ο Νταβίντ (Βλαντίμιρ Κρουζ) απορρίπτεται από τη Βίβιαν, η οποία παντρεύεται έναν μεγαλύτερο και πιο πλούσιο άνδρα. Εναι φοιτητής πανεπιστημίου όταν γνωρίζει τον Ντιέγο (Χόρχε Περουγόρια), έναν ομοφυλόφιλο καλλιτέχνη δυσαρεστημένο με τη στάση του καθεστώτος του Κάστρο απέναντι στην ΛΟΑΤ κοινότητα, καθώς και με τη λογοκρισία στον πολιτισμό. Ο ομοφοβικός συμφοιτητής του Νταβίντ, ο Μιγκέλ (Φρανσίσκο Γκατόρνο), σχεδιάζει να χρησιμοποιήσει τον Νταβίντ για να κατασκοπεύσει τον Ντιέγο, ένα άτομο που βλέπουν ως παρεκκλίνον και επικίνδυνο για τον κομμουνισμό. Ο Ντιέγο, από την πλευρά του, ξεκινά τη φιλία με σεξουαλικές προθέσεις, αλλά ο Νταβίντ ως επί το πλείστον τον απορρίπτει.

Παραπομπές

Κατηγορία:Κουβανικές ταινίες
Κατηγορία:Μεξικανικές ταινίες συσχετιζόμενες με ΛΟΑΤ
Κατηγορία:Δραματικές κωμικές ταινίες
Κατηγορία:Ισπανόφωνες ταινίες
Κατηγορία:Πολιτικές ταινίες
Κατηγορία:Ταινίες βασισμένες σε βιβλία
Κατηγορία:Ταινίες γυρισμένες στην Κούβα
Κατηγορία:Ταινίες του 1993